ai4bharat/Pralekha huggingface dataset:
بجلی کی وزارت
ستلج جے وین این کے پاور اسٹیشنز نے اب تک کا سب سے زیادہ ماہانہ بجلی تیار کرنے کا نشانہ حاصل کیا
نتھپا جھاکری نے1216.565 میگا یونٹ بجلی تیارکی
رام پور ہائیڈرو پاورا سٹیشن نے335.9057 میگا یونٹ بجلی تیار کی
نئی دہلی، 03؍اگست2021: ستلج جل ودیوت نگم کے نتھپا جھاکری ہائیڈرو پاور اسٹیشن نے ماہانہ بجلی کی سب سے زیادہ پیداوارکرنے کا نشانہ حاصل کیا ہے ۔ اس یونٹ نے31 جولائی2021 کو 1213.10 ملین یونٹس کے اپنے سابقہ ریکارڈ کو پیچھے چھوڑ کر 1216.56 ملین یونٹس تک کی ریکارڈ پیداوار کی ہے۔
اسی طرح ، رام پور ہائیڈرو پاورا سٹیشن نے بھی جولائی 2021 کے مہینے میں 335.90 ملین یونٹ بجلی کی پیداوار کی ، جو کہ جولائی 2020 میں اپنے پچھلے بہترین 333.69 ملین یونٹس کوپیچھے چھوڑتے ہوئے یہ نشانہ حاصل کیا۔
1500 میگاواٹ نتھپا جھاکری کی ڈیزائن اینرجی 6612 ملین یونٹس اور 412 میگاواٹ رامپور ایچ پی ایس کا 1878 ملین یونٹس ہے ، جبکہ ان پاور اسٹیشن نے بالترتیب 7445 ملین یونٹس اور 2098 ملین یونٹ بجلی کی پیداوار کرکے ریکارڈ بنایا ہے۔
آج ہی کے دن ایس جے وی این نے 1988 میں ایک ہائیڈرو پروجیکٹ سے آغاز کیا تھا ، کمپنی کے پاس 9000 میگاواٹ کا پورٹ فولیو ہے ، جس میں سے 2016.5 میگاواٹ بجلی پیدا کرنے کا کام جاری ہے ، 3156 میگاواٹ بجلی کی پیداوار ی کا کام ابھی زیر تعمیر ہے ، 4046 میگاواٹ کے منصوبے پائپ لائن میں ہیں۔ آج ایس جے وی این کی ملک کی9 ریاستوں اور 2 بیرونی ممالک میں بھی یونٹ ہے۔ کمپنی نے بجلی کی پیداوار اور ترسیل کے دیگر شعبوں میں بھی تنوع کیا ہے۔ ایس جے وی این 2023 تک 5000 میگاواٹ ، 2030 تک 12000 میگاواٹ اور سال 2040 تک 25000 میگاواٹ کی بجلی پیدا کرنے کا نشانہ حاصل کرنے کے لیے کام کر رہا ہے۔
کیمیکلز اور فرٹیلائزر کی وزارت
تمام ریاستوں /مرکز کے زیرانتظام علاقوں کو 23مئی سے 30مئی کے دوران ریمڈی سیورکے رقیق دوائی سے بھری اضافی شیشیاں تقسیم کی جائیں گے
نئی دہلی ،23مئی :کیمیاوی اشیاء اور کیمیاوی کھادوں کے مرکزی وزیرجناب ڈی وی سدانند گوڈا نے اعلان کیاہے کہ 23مئی سے 30مئی کی مدت کے لئے تمام ترریاستوں /مرکز کے زیرانتظام علاقوں کو اضافی طورپر22.17لاکھ ریمڈی سیور کے انجکشن مختص کئے گئے ہیں ۔
انھوں نے مزید کہاکہ اس سے قبل 23مئی تک تمام ریاستوں کو مذکورہ دوا سےبھری ہوئی 76.70لاکھ شیشیاں فراہم کرائی گئی تھیں ، اس طریقے سے اب تک ملک بھرمیں مجموعی طورپر98.87لاکھ رقیق دواسے پرریمڈی سیورکی شیشیا ں مختص کی جاچکی ہیں ۔
اقلیتی امور کی وزارتت
حج زائرین کی تعداد میں اضافہ
حج ہاؤس کی تعمیر کے لئے فنڈ
نئی دہلی،19؍مارچ،آئین کے تحت ’’نظام عامہ‘‘ اور ’’پولیس‘‘ ریاستوں کے دائرہ اختیار میں آتے ہیں۔ امن وقانون بر قرار رکھنے کی ذمہ داری ، اقلیتوں سمیت تمام شہریوں کے خلاف جرائم کا اندراج اور قانونی چارہ جوئی کی ذمہ داری بھی متعلقہ ریاستی حکومتوں پر عائد ہوتی ہے۔ بھارتی حکومت داخلی سکیورٹی اور ملک میں امن وقانون کی صورت حال پر نظر رکھتی ہے اور امن و قانون برقرار رکھنے ، عوامی بھائی چارے اور فرقہ ہم آہنگی برقرار رکھنے کے لئے وقتا فوقتا مناسب ہدایت اور ایلرٹس جاری کرتی ہے۔ حکومت اس سلسلے میں ریاستی حکومتوں کی مدد کرنے کے لئے مرکزی مسلح پولیس فورس  کی تعیناتی بھی کرتی ہے۔
جہاں تک حج زائرین کا سوال ہے، ملک کے حج زائرین کی کل تعداد کے بارے میں بھارتی حکومت اور سعودی عرب کی سلطنت کے درمیان باہمی طور پر تبادلہ خیال کیا گیا ہے۔ سعودی عرب کی سلطنت ہر سال بھارت سمیت ہر ملک کے لئے حج کا کوٹا مقرر کرتی ہے۔
بھارتی حج کمیٹی کے ذریعے فریضہ حج کی ادائیگی کے لئے جانے والے زائرین کے ہوائی سفر پر دی جانے والی سبسڈی حج 2018 سے ختم کی جاچکی ہے اور سال 20-2019 میں حکومت کے ذریعے کسی بھی حج زائرین کو سبسڈی فراہم نہیں کی گئی ہے۔
مرکزی حکومت کی ملک میں حج ہاؤسز تعمیر کرانے کی کوئی اسکیم نہیں ہے اور اسی لئے اس مقصد کے لئے مرکزی حکومت نے کوئی فنڈ فراہم نہیں کیا ہے۔ البتہ ریاستی حکومتیں اپنی ریاست حج کمیٹی کے ذریعے اپنی ریاست میں حج ہاؤس تعمیر کراسکتی ہیں۔ اس کے علاوہ حج کمیٹی آف انڈیا ایک آئینی ادارہ ہے، جو اقلیتی امور کی وزارت کے تحت آتی ہے اور یہ ریاست ؍ مرکز کے زیر انتظام علاقے کی حج کمیٹیوں کو اس مقصد سے کچھ مالی امداد فراہم کرتی ہے۔ حج کمیٹی آف انڈیا سے موصولہ معلومات کے مطابق ریاست ؍ مرکز کے زیر انتظام علاقوں میں ملک میں ایس ایچ سیز کے ذریعے تعمیر کردہ ہاؤسز کی تعداد درج ذیل ہے۔
ملک میں ریاستی حکومتوں ؍ مرکز کے زیر انتظام علاقوں کی انتظامیہ کے تحت حج ہاؤس
|
|
نمبرشمار
|
|
ریاست ؍ مرکز کے زیر انتظام علاقہ
|
|
مقام ؍ شہر
|
||
|
آسام
|
|
گوہاٹی
|
||
|
بہار
|
|
پٹنہ
|
||
|
گجرات
|
|
احمد آباد
|
||
|
جموں وکشمیر
|
|
سری نگر
|
||
|
جھارکھنڈ
|
|
رانچی
|
||
|
کرناٹک
|
|
بینگلورو
|
||
|
کیرالہ
|
|
کالی کٹ
|
||
|
مدھیہ پردیش
|
|
بھوپال
|
||
|
مہاراشٹر
|
|
ممبئی، ناگپور
|
||
|
راجستھان
|
|
جے پور
|
||
|
تمل ناڈو
|
|
چنئی
|
||
|
تریپورہ
|
|
اگرتلہ
|
||
|
تلنگانہ
|
|
حیدر آباد
|
||
|
اترپردیش
|
|
غازی آزاد، لکھنؤ
|
||
|
مغربی بنگال
|
|
کولکاتا
اقلیتی امور کے مرکزی وزیر جناب مختار عباس نقوی نے آج لوک سبھا میں ایک سوال کا تحریری جواب دیتے ہوئے مذکورہ بالا معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1354
(Visitor Counter : 71
صدر جمہوریہ کا سکریٹریٹ
صدر جمہوریہ ہند نے چنڈی گڑھ میں ہندوستانی فضائیہ کی 90 ویں سالانہ تقریبات میں اور پنجاب راج بھون میں شہری استقبالیہ میں شرکت کی
صدر جمہوریہ ہند محترمہ دروپدی مرمو نے آج  چنڈی گڑھ میں سکھنا لیک میں ہندوستانی فضائیہ کی 90 ویں سالانہ تقریبات میں شرکت کی۔
بعد میں شام کو صدر جمہوریہ نے پنجاب راج بھون میں اپنے اعزاز میں دیئے گئے ایک شہری استقبالیہ میں شرکت کی۔
حاضرین سے خطاب کرتے ہوئے صدر جمہوریہ نے کہا کہ سماجی اور مذہبی اصلاحات سے لے کر جنگ آزادی تک، زرعی انقلاب سے لے کر صنعتی ترقی تک، پنجاب اور ہریانہ کے اس خطہ نے بہت اہم رول ادا کیا ہے۔ جن ریاستوں کی راجدھانی چنڈی گڑھ ہے انہوں نے ہندوستانی زراعت کی ترقی میں نمایاں رول ادا کیا ہے۔ 1960 کی دہائی میں جب ہمارا ملک خوراک کے بحران سے گزر رہا تھا، پنجاب اور ہریانہ کے کسانوں نے سبز انقلاب کو کامیابی سے ہمکنار کیا۔ سبز انقلاب نے ملک کے غذائی تحفظ کو یقینی بنایا۔
صدر جمہوریہ نے کہا کہ چنڈی گڑھ پنجاب پانچ دریاؤں والی ریاست اور ہریانہ اور شریمد بھگوت گیتا کے گہوارے ہریانہ دونوں کے لیے خصوصی اہمیت رکھتا ہے۔ اسے دونوں ریاستوں کا راجدھانی ہونے کا اعزاز حاصل ہے۔ دونوں ریاستوں کے لوگ تعلیم، روزگار، طبی اور بہت سی دیگر وجوہات سے چنڈی گڑھ آتے ہیں۔ اس لیے چنڈی گڑھ کا پنجاب اور ہریانہ کے لوگوں کی زندگیوں میں بہت اہم مقام ہے۔
صدر جمہوریہ نے کہا کہ ہر سال سردیوں کے موسم میں پورے ملک بالخصوص اس خطے میں ایئر کوالٹی انڈیکس سے متعلق مسئلہ زیر بحث آتا ہے۔ آلودگی کے برے اثرات سے ہر کوئی دوچار ہے۔ انہوں نے کہا کہ ہندوستانی طرز زندگی کی بنیاد فطرت کے ساتھ انسانوں کی ہم آہنگی رہی ہے۔ فطرت کے ساتھ زندگی گزارنے کے فن میں نوع انسانی کی بھلائی مضمر ہے۔
صدر جمہوریہ نے کہا کہ مرکز کے زیر انتظام خطے چنڈی گڑھ کے ساتھ پنجاب اور ہریانہ کو قدرت نے بہت سے منفرد تحفوں سے نوازا ہے۔ ان کی قدر کرنا ہمارا فرض ہے۔ ہمیں ان تمام طریقوں کو چھوڑ دینا چاہیے، جو فطرت کے مطابق نہیں ہیں اور جن سے آلودگی پھیلتی ہے۔ یہ ہم سب پر لاگو ہوتا ہے۔ ہمیں فطرت کے ساتھ ہم آہنگی پیدا کرنے کے لیے سائنس اور ٹیکنالوجی کا بھی سہارا لینا چاہیے۔
خواتین کو بااختیار بنانے کے بارے میں بات کرتے ہوئے صدر جمہوریہ نے کہا کہ ہندوستانی ثقافت میں ہم درگا، لکشمی، کالی اور چنڈی کی شکل میں دیویوں کی پوجا کرتے ہیں۔ ہم اپنے گاؤں میں داخل ہونے سے پہلے گرام دیوی سے پرارتھنا کرتے ہیں۔ انہوں نے کہا کہ مرد اور خواتین ہمارے ملک کے دو مساوی اسٹیک ہولڈر ہیں۔ انہیں آگے بڑھنے کے مساوی مواقع فراہم کیے جانے چاہئیں۔ انہوں نے کہا کہ آج خواتین عزم اور محنت کے ساتھ تمام شعبوں میں آگے بڑھ رہی ہیں۔ گاؤوں میں بھی آج کل لڑکیوں کو تعلیم حاصل کرنے اور اپنا کریئر بنانے کے زیادہ مواقع فراہم کیے جا رہے ہیں۔ سرحدی علاقوں میں خدمات انجام دینے سے لے کر لڑاکا طیارے کی پائلٹ بننے تک آج خواتین ہر جگہ موجود ہیں۔ انہوں نے کہا کہ یہ معاشرے کی ذمہ داری ہے کہ وہ لڑکیوں اور لڑکوں دونوں کی آگے بڑھنے کے لئے حوصلہ افزائی کے تاکہ ہمارا ملک آگے بڑھ سکے۔
صدر جمہوریہ کی تقریر دیکھنے کے لیے برائےمہربانی یہاں کلک کریں-
۔۔۔۔۔۔۔۔۔۔۔
ش ح۔ا گ۔ن ا۔

U-11197
(Visitor Counter : 78
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 143.15 کروڑ سے زیادہ ہوگئی
گزشتہ 24 گھنٹوں کے دوران تقریباً 64 لاکھ سے زیادہ ٹیکے لگائے گئے
شفایابی کی شرح فی الحال 98.40 فیصد ہے،جو مارچ 2020 سے سب سے زیادہ ہے
گزشتہ 24 گھنٹوں کے دوران 9195 نئے معاملات سامنے آئے
بھارت میں سردست زیر علاج مریضوں کی تعداد77002ہے
جانچ کے بعد متاثر پائے جانے والے افراد کی ہفتہ وار شرح ) 0.68فیصد) ہے جو گزشتہ 45 دنوں میں 1 فیصد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 64,61,321افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد143.15 کروڑ  کو پار گئی۔ یہ ٹیکہ کاری 1,52,69,126سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,87,197
|
|
دوسری خوراک
|
|
96,94,283
|
|
صف اول کے کارکنان
|
|
پہلی خوراک
|
|
1,83,85,217
|
|
دوسری خوراک
|
|
1,68,62,710
|
|
18سے44 سال کی عمر کے افراد
|
|
پہلی خوراک
|
|
49,64,04,904
|
|
دوسری خوراک
|
|
32,31,01,947
|
|
45سے59سال کی عمر کے افراد
|
|
پہلی خوراک
|
|
19,38,12,980
|
|
دوسری خوراک
|
|
14,80,52,758
|
|
60 سال سے زیادہ عمر کے افراد
|
|
پہلی خوراک
|
|
12,09,96,702
|
|
دوسری خوراک
|
|
9,38,36,943
|
|
میزان
|
|
1,43,15,35,641
گزشتہ 24 گھنٹو ں کے دوران 7347 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,42,51,292 ہوگئی ہے۔
نتیجہ کے طور پر بھارت میں شفایابی کی شرح اس وقت 98.40 فیصد ہے جو مارچ 2020 سے سب سے زیادہ ہے۔
مرکز / ریاستوں اورمرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 15,000 ہزار سے نیچے رہنے کا رجحان پایا جاتا ہے اور یہ رجحان مسلسل 62دنوں سے برقرار ہے۔
گزشتہ 24 گھنٹوں کے دوران 9195نئے معاملات سامنے آئےہیں ۔
بھارت میں اس وقت زیر علاج مریضوں کی تعداد77002 ہے ۔ فی الحال مریضوں کی مجموعی تعدادملک میں زیر علاج معاملوں کا محض 0.22 فیصد ہے۔ جو مارچ 2020 سے اب تک کی سب سے کم شرح ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 1167612 ٹیسٹ کئے گئے۔ بھارت میں اب تک مجموعی طور پر 67.52 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 0.68فیصد پر قائم ہے جو کہ اس وقت گزشتہ45دنوں سے 1 فی صد سے نیچے رہی ہے۔ زیر علاج مریضوں کی یومیہ تعداد کی فی الحال شرح 0.79 فیصد درج کی گئی جو گزشتہ86دنوں میں2 فیصد سے نیچے اور 121دنوں میں 3فیصد سے نیچے رہی ۔
وزارت دفاع
بھارتی فوج کا بیان
جنرل ایم ایم نروانے اور بھارتی فوج کے تمام عہدیداران نے چیف آف ڈیفنس اسٹاف جنرل بپن راوت ، پریزیڈنٹ ڈی ڈبلیو ڈبلیو اے محترمہ مدھولکا راوت اور گیارہ دیگر فوجی اہلکاروں کے آج 8 دسمبر کو ایک افسوسناک فضائی حادثے میں انتقال پر گہرے رنج و غم کا اظہا رکیا ہے۔
بھارت کے پہلے سی ڈی ایس جنرل بپن راوت ایک وژنری تھے جنہوں نے بھارتی فوج کی اعلی سطحی دفاعی تنظیم میں دور رس اصلاحات کی شروعات کی۔ انہوں نے بھارت کی مشترکہ تھیئٹر کمانڈز کی بنیاد تیار کرنے اور فوجی ساز و سامان کو زیادہ سے زیادہ ملک میں ہی تیار کئے جانے کو تحریک دینے میں اہم رول ادا کیا۔ آنے والی نسلیں اس کی وراثت کو آگے لے جائی جائے گی اور مستحکم کریں گی۔
محترمہ مدھولکا راوت جو کہ اے ڈبلیو ڈبلیو اے کی سابق پریزیڈنٹ اور نہایت مشفق اور خوش اخلاق خاتون تھیں، سبھی کو ان کی کمی محسوس ہوتی رہے گی۔
سی ڈی ایس اور پریزیڈنٹ ڈی ڈبلیو ڈبلیو اے کے ساتھ ویلنگٹن کے لئے سفر میں ساتھ جن 11 فوجی اہلکاروں کا انتقال ہوا ہے ان کو بھی سبھی یاد کریں گے۔ انہوں نے مسلح دستوں کی بہترین روایات کے مطابق اپنے فرائض سرانجام دیئے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-13966
(Visitor Counter : 134
وزارت خزانہ
کابینہ نے ایچ ڈی ایف سی بینک کا اضافہ حصص سرمایہ
24000 کروڑ روپے تک کرنے کو منظوری دی
نئی دہلی، 14 جون 2018/وزیراعظم جناب نریندر مودی کی صدارت میں مرکزی کابینہ نے میسرز ایچ ڈی ایف سی بینک لمیٹیڈ کو پریمیم سمیت قبل منظور شدہ 10000 کروڑ روپے کی حد سے زائد از زائد 24000 کروڑ روپے کے اضافی حصص سرمایہ کرنے کی اجازت دینے کی تجویز کو منظوری دے دی ہے تاکہ بینک میں مشترکہ غیر ملکی حصص بینک کے بڑھے ہوئے پیڈ اپ حصص سرمایہ کے 74 فی صد سے تجاوز نہ ہو۔
اس فیصلہ سے یہ یقینی ہوگا کہ بینک میں مشترکہ غیر ملکی حصص میں ہر قسم کی بالواسطہ اور بلاواسطہ غیر ملکی سرمایہ ، بینک کے پیڈ اپ حصص سرمایہ کے 74 فی صد سے تجاوز نہیں کرے گا۔ یہ غیر ملکی راست سرمایہ کاری پالیسی کی شرائط اور دیگر شعبہ جاتی ضابطوں /رہنما خطوط سے مشروط ہیں۔
۔۔۔۔۔۔۔۔۔۔۔
م ن۔ش س ۔ ج۔
U- 3110
(Visitor Counter : 46
اقلیتی امور کی وزارتت
اقلیتوں کے خلاف مظالم
نئی دہلی،2 دسمبر 2021:
آئین ہند کے ساتویں شیڈول کے مطابق "پبلک آرڈر اور "پولیس" ریاستی موضوعات ہیں۔ امن و امان کو برقرار رکھنے، اقلیتوں سمیت تمام شہریوں کے خلاف جرائم کے اندراج اور مقدمہ چلانے کی ذمہ داری، متعلقہ ریاستی حکومتوں پر عائد ہوتی ہے۔ اسی کے مطابق، انفرادی کمیونٹی کے خلاف حملوں سے متعلق مخصوص اعدادوشمارکو مرکزی طور پر قائم نہیں رکھا جاتا ہے۔
حکومت ہند، ملک میں داخلی سلامتی اور امن و امان کی صورتحال پر نظر رکھتی ہے اور امن، عوامی سکون اور فرقہ وارانہ ہم آہنگی کو برقرار رکھنے کے لیے، وقتاً فوقتاً مناسب مشورے جاری کرتی ہے۔ سنٹرل آرمڈ پولیس فورسز ، ریاستی حکومتوں کی درخواست پر، امن و امان اور عوامی سکون کو برقرار رکھنے کے لیے ان کی مدد کرنےاور معاونت کے لیے تعینات کی جاتی ہیں۔
حکومت ہند نے فرقہ وارانہ ہم آہنگی کے رہنما خطوط جاری کیے ہیں، جو کسی بھی طرح کے تشدد سے پیدا ہونے والی صورت حال سے نمٹنے کے لیے، معیاری عمل آوری کے طریقہ کار کا تعین کرتے ہیں۔ ان رہنما خطوط کا مقصد فرقہ وارانہ یا اس طرح کے کسی بھی قسم کے تشدد کو روکنے اور اس سے پہلے کی صورتحال میں چوکسی، محتاط منصوبہ بندی اور تیاری کے اقدامات کو برقرار رکھنا ہے۔
یہ معلومات، مرکزی وزیر برائے اقلیتی امور جناب مختار عباس نقوی نے، آج لوک سبھا میں، ایک تحریری جواب میں بہم پہنچا ئیں۔
زراعت اور کاشتکاروں کی فلاح و بہبود کی وزارت
فارمر آئڈینٹٹی  کو ایگرسٹیک ڈیٹا سے جوڑا جائے گا
محکمے نے ایک اعلیٰ سطح کی ٹاسک فورس قائم کی ہے جو ہندوستان کی زراعت کے ڈیجیٹل ایکوسسٹم  رپورٹ کو حتمی شکل دینے کے عمل میں ہے۔ ٹاسک فورس سبجکٹ ماہرین، کسانوں، زرعی پیداوار کی تنظیموں اور عام لوگوں سے رائے اور صلاح مانگی اور ان کو ملحوظ خاطر رکھا۔ اس کی بنیاد پر محکمہ ملک میں ایگرسٹیک تیار کرنے کے لئے لائحہ عمل وضع کررہا ہے جو زرعی شعبہ کے اختراعی حل نکالنے پر مرکوز ہوگا تاکہ کسانوں کی آمدنی میں اضافہ ہو اور ملک میں زراعت کے شعبے کی ترقی ہوسکے۔ کسانوں کا ایک وفاقی ڈیٹا بیس تیار کیا جارہا ہے جو حتمی شکل لینے کے بعد ایگرسٹیک کی بنیاد فراہم کرے گا۔
اس وقت عام دستیاب ڈیٹا لے کر ہی فیڈریٹڈ ڈیٹا بیس تیار کیا جارہا ہے۔
محکمہ ویب سائٹ اور موبائل ایپس سمیت مختلف ڈیجیٹل پلیٹ فارموں کے ذریعہ کسانوں سمیت مختلف ڈیجیٹل پلیٹ فارموں کے ذریعہ کسانوں تک پہنچ رہا ہے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں دی۔
وزارت ماہی پروری، مویشی پروری و ڈیری
اطلاعات و نشریات کے مرکزی وزیر ڈاکٹر ایل موروگن نے وزیراعظم جناب نریندر مودی سے ملاقات کی
اطلاعات و نشریات اور ماہی گیری،مویشی پروری اور ڈیری کے مرکزی وزیر مملکت ڈاکٹرایل موروگن نے وزیراعظم سے رسمی طور پر ملاقات کی۔ راجیہ سبھا سے رکن پارلیمان بننےکے بعد وزیراعظم سے یہ ان کی پہلی ملاقات تھی۔
ڈاکٹر موروگن نے وزیراعظم کو’’تریکولر-پرلس آف انسپریشن‘‘ کتاب کی ایک کاپی پیش کی اور ان کی مضبوط قیادت میں نیو انڈیا کے لوگوں کی بہبود کے لئے تندہی کے ساتھ کام کرنے کے لئے ان سے مسلسل رہنمائی کی امید کی۔
ش ح۔ س ک
U. NO. 9711
.
(Visitor Counter : 106
وزارت ماہی پروری، مویشی پروری و ڈیری
اتراکھنڈ ہی وہ سرزمین ہےجہاں سے یوگا کی شروعات ہوئی: ڈاکٹر سنجیو کمار بالیان
یوگا سکھانے والے دنیا کے لئے ہمارے ثقافتی سفیر کی حیثیت رکھتے ہیں: ڈاکٹر سنجیو کمار بالیان، ماہی گیری، مویشی پروری اور ڈیری کے وزیر مملکت
پیداواری، مویشی پروری کے ذریعہ آمدنی میں اضافہ کرکے غیر محدود نقل مکانی کی پریشانیاں دور کی جا سکتی ہیں: ڈاکٹر سنجیو کمار بالیان
ماہی گیری ، مویشی پروری اور ڈیری کے مرکزی وزیر مملکت ڈاکٹر سنجیو کمار بالیان نے آج رِشی کیش میں 2022 کے یوگا کے عالمی دن کے رُخ پر منعقدہ یوگا اتسو میں شرکت کی اور خطاب کیا۔
گنگا گھاٹ پر مجمع سے خطاب کرتے ہوئے ڈاکٹر بالیان نے کہا کہ اتراکھنڈ ہی وہ سرزمین ہے جہاں سے یوگا کی شروعات ہوئی۔ اس لئے اس کا جشن منانے کے لئے اس سے بہتر اور کوئی جگہ نہیں ہو سکتی۔ مرکزی وزیر نے کہا کہ وزیراعظم نریندر مودی یوگا کو عالمی نقشے پر لے آئے ہیں۔ ہمارے ملک کے یوگا سکھانے والے دنیا کے لئے ہمارے ثقافتی سفیر ہیں۔ انہوں نے مزید کہا کہ عالمی برادری جسمانی اور نفسیاتی صحت کے فروغ میں یوگا کی اہمیت کو اب تسلیم کرنے لگی ہے۔
مرکزی وزیر نے کہا کہ حکومت 13 مارچ سے 21 جون 2022 تک ملک کے 100 شہروں میں یوگا کے بین الاقوامی دن منانے کے رُخ پر تقریبات کر رہی ہے۔ ماہی گیری اور مویشی پروری اور ڈیری کی وزارت آج سومناتھ ، رِشی کیش اور کنیا کماری میں یوگا اُتسو منا رہی ہے۔ مرکزی وزیر نے لوگوں سے اپیل کی کہ وہ یوگا کو طرز زندگی کے طور پر اختیار کریں۔
ریاست اتراکھنڈ کو درپیش مسائل پر اظہار خیال کرتے ہوئے ڈاکٹر بالیان نے کہا کہ پہاڑیوں سے نقل مکانی کو مویشی پروری کے ساتھ زراعت کو فروغ دے کر بہتربنایا جا سکتا ہے۔ انہوں نے مزید کہا کہ ماہی گیری، مویشی پروری اور ڈیری کی مرکزی وزارت نے 2014 سے جب اس کا مجموعی بجٹ 1500 کروڑ روپے تھا، اب تک ایک لمبا سفر طے کیا ہے، جب پیروں اور منھ کی بیماریوں کے خلاف ٹیکہ لگانے کی ذیلی اسکیم کی لاگت 12500 کروڑ روپے ہے۔ انہوں نے تقریب میں موجود کسانوں پر زور دیا کہ وہ اُن اسکیموں سے فائدہ اٹھائیں، جن میں کسانوں کو مویشیوں کے لئے افزائشی فارم شروع کرنے کے لئے 50 فیصد کی سبسڈی دی جا رہی ہے۔ ڈاکٹر بالیان نے کہا کہ مرکزی حکومت نے اتراکھنڈ کی مویشی پروروں کے ساتھ قدم سے قدم ملا کر کھڑی ہے ا و ر ان کی ترقی کے لئے ہر ممکن امداد فراہم کرے گی۔
یوگا سیشن سے پہلے ڈاکٹر بالیان نے پشو لوک فارم کا دورہ کیا اور نیشنل لائیو اسٹاک مشن کے تحت اسٹیٹ گوٹ اینڈ شِپ لیب کا افتتاح کیا۔ انہوں نے مویشی پالنے والے کسانوں کے ایک وفد سے ملاقات بھی کی۔ تقریب میں حکومت اتراکھنڈ کے کابینی وزرا جناب سبودھ اُنیال اور جناب سوربھ بہوگنا موجود تھے۔
قبائیلی امور کی وزارت
قبائلی امور کے مرکزی وزیر ارجن منڈا کل انڈمان راج نواس میں لیفٹیننٹ گورنر اور قبائلی عوام کے ساتھ وزیر اعظم جناب نریندر مودی کے ‘من کی بات’ پروگرام کے 100ویں نشریے کو سنیں گے
قبائلی امور کے مرکزی وزیر ارجن منڈا نے انڈمان کے اپنے چار روزہ دورے کے تیسرے دن کار نکوبار کی قبائلی کونسل کے اراکین سے ملاقات کی
وزیر موصوف نے قبائلیوں کی حوصلہ افزائی کی کہ وہ ٹرائیفیڈ کے ذریعے جزیرے پر پیدا ہونے والے خالص ناریل کے تیل کی مارکیٹنگ کے لیے تمام اقدامات کریں
انڈمان کے اپنے چار روزہ دورے کے تیسرے دن قبائلی امور کے مرکزی وزیر جناب ارجن منڈا نے کار نکوبار کی قبائلی کونسل کے چیئرمین، سکریٹری اور اراکین سے ملاقات کی۔
قبائل کی مجموعی فلاح و بہبود پر بات چیت کی گئی۔ بات چیت کے دوران قبائلی برادریوں نے سائیکلنگ، فٹ بال اور کیکنگ جیسے کھیلوں کو فعال طور پر فروغ دینے کے بارے میں بھی بات کی۔
مزیدبرآں وزیر موصوف نے قبائلیوں کو جزیرے پر پیدا ہونے والے خالص ناریل کے تیل کی مارکیٹنگ کے لیے قبائلی کوآپریٹو مارکیٹنگ ڈیولپمنٹ فیڈریشن  کے ذریعے تمام اقدامات کرنے کی ترغیب دی۔
مرکزی وزیر نے آج سرکٹ ہاؤس، کیمپ بیل جزیرہ کے احاطے میں رودرکش کا پودا لگایا۔ عظیم نیکوبار جزیرے میں رودرکش کی مقامی آبادی ہے جو ایک بہت ہی مقدس پودا ہے۔
نکوباری قبیلے سے تعلق رکھنے والے جزائر کے نانکوری گروپ کے قبائلی مشاورتی کونسل کے ارکان نے آج انڈمان اور نکوبار جزائر کے 4 روزہ دورے کے دوران جناب ارجن منڈا سے ملاقات کی۔
قبائلی مشاورتی کونسل روایتی طور پر منتخب ادارہ ہے جو مقامی لوگوں کی فلاح و بہبود کا خیال رکھتا ہے۔ قبائلی علاقے کے ہر گاؤں میں ایک ولیج کونسل ہوتی ہے جس کی سربراہی پہلے کپتان کرتا ہے اور جس کی مدد دوسرے اور تیسرے کپتان کرتے ہیں۔
ویلج کونسل روزمرہ کی زندگی میں ایک اہم کردار ادا کرتی ہے۔ وہ مقامی انتظامیہ اور جزیرے کے قبائلی عوام کے درمیان کڑی ہیں۔
قبائلی امور کی وزارت کی ایڈیشنل سکریٹری محترمہ آر جیا کی صدارت میں جائزہ میٹنگ منعقد ہوئی۔
جناب بسواجیت داس، ڈی ڈی جی، قبائلی امور کی وزارت، جناب ویبھو گوئل، ڈائریکٹر، قبائلی امور کی وزارت، مشیر، ایم او ٹی اے اور ضلعی انتظامیہ کے متعلقہ محکموں کے افسران موجود تھے۔ بات چیت کے دوران ٹی ایس پی،ایس ٹی سی کے کام کاج اور پی وی ٹی جی مشن کے نفاذ پر توجہ مرکوز کی۔
انڈمان کے اپنے چار روزہ دورے کے آخری دن اتوار، 30 اپریل کو جناب ارجن منڈا راج نواس میں لیفٹیننٹ گورنر سے ملاقات کریں گے اور راج نواس میں وزیر اعظم جناب نریندر مودی کے ‘من کی بات’ پروگرام کے 100ویں نشریہ کو سنیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 65
ریلوے کی وزارت
ریلوے نے 23 مارچ سے 4.50 لاکھ ویگن ضروری اشیاء جیسے اناج ، نمک ، شکر ، خوردنی تیل ، کوئلہ اور پیٹرولیم سمیت 6.75 لاکھ ویگن اشیاء کی نقل و حمل کی
پچھلے ایک ہفتے میں 2.5 لاکھ ویگن اشیاء کی ڈھلائی ہوئی ، جس میں 1.55 لاکھ ویگن کو ضروری اشیاء کی ڈھلائی کے لئے استعمال کیا گیا
نئی دلّی ، 10 اپریل / بھارتی ریلوے ملک میں کووڈ – 19 کے منفی اثرات سے نمٹنے میں حکومت کی کوششوں کو مستحکم کرنے کی خاطر ملک گیر لاک ڈاؤن کے دوران اپنی مال گاڑی کی خدمات کے ذریعہ ضروری اشیاء کی مال ڈھلائی کو مسلسل جاری رکھے ہوئے ہے ۔ مرکزی حکومت اس بات کو یقینی بنانے پر خصوصی توجہ دے رہی ہے کہ ضروری اشیاء کی سپلائی کے سلسلے کو کسی رکاوٹ کے بغیر جاری رکھا جائے اور اس بات کو بھی یقینی بنایا جائے کہ زرعی اشیاء کسی رکاوٹ کے بغیر ریاست کے اندر اور ایک سے دوسری ریاست تک پہنچائی جا سکیں ۔
23 مارچ ، 2020 ء سے ریلوے نے تقریباً 6.75 لاکھ ویگن سامان کی ڈھلائی کی ہے ، جس میں 4.50 لاکھ ویگن ضروری سامان والی ہیں ، جن میں اناج ، نمک ، شکر ، خوردنی تیل ، کوئلہ اور پیٹرولیم وغیرہ شامل ہے ۔ 2 اپریل سے 8 اپریل کے دوران ایک ہفتے میں ریلوے نے کل 258503 ویگن مال کی ڈھلائی کی ، جن میں 155512 ویگن ضروری اشیاء والی ویگن تھیں ۔ ان میں اناج کی 21247 ویگن ، کھاد کی 11336 ویگن ، کوئلے کی 124759 ویگن اور پیٹرولیم مصنوعات کی 7665 ویگن شامل ہیں ۔
قابل ذکر ہے کہ کووڈ – 19 وباء کے پیش نظر ملک گیر لاک ڈاؤن میں مرکزی حکومت نے زراعت اور متعلقہ سیکٹر کے لئے کئی چیزوں کی چھوٹ دی ہے تاکہ اس بات کو یقینی بنایا جا سکے کہ کسان اس لاک ڈاؤن کے منفی اثرات سے متاثر نہ ہوں ۔ اس دوران کیمیکل اور فرٹیلائزر کی وزارت کا کھاد کا محکمہ اس بات کی پوری کوشش کر رہا ہے کہ آنے والے خریف کے موسم کے لئے کھاد کی مناسب سپلائی کو یقینی بنایا جا سکے ۔ کھاد کا محکمہ ، کھاد کی پیداوار ، نقل و حمل اور اس کی دستیابی کی صورت حال پر مسلسل نظر رکھے ہوئے ہے اور یہ ریاستی حکومتوں نیز ریلوے کی وزارت کے ساتھ مسلسل رابطہ قائم کئے ہوئے ہے ۔ کووڈ – 19 کے پیش نظر لاک ڈاؤن کے دوران ریلوے ، فوڈ کارپوریشن آف انڈیا  کے ساتھ قریبی تال میل سے کام کر رہا ہے اور اس نے 24 مارچ سے اب تک اناج سے بھرے 800 ویگن ملک کے مختلف حصوں میں پہنچائے ہیں ، جن میں تقریباً 20 لاکھ ٹن اناج کی ڈھلائی ہوئی ہے ۔ ایف سی آئی پورے ملک میں گیہوں اور چاول کی بڑھی ہوئی مانگ کو پورا کرنے میں زیادہ تر ریلوے کے ذریعے مال کی ڈھلائی کے ذریعے کامیاب رہا ہے ۔
ریلوے نے جلد خراب ہونے والی باغبانی کی اشیاء ، بیج ، دودھ اور ڈیری مصنوعات سمیت ضروری اشیاء کی سپلائی کے لئے درست نظام الاوقات والی 109 ٹرینیں بھی متعارف کرائی ہیں ۔ تقریباً 59 راستوں پر  خصوصی ٹرینوں کو نوٹیفائی کیا گیا ہے ، جو لاک ڈاؤن شروع ہونے کے بعد سے چلائی جا رہی ہیں ۔ اس کے ذریعہ بھارت کے تقریباً سبھی اہم شہروں کو تیز رفتار ٹرینوں کے ذریعہ ضروری اور جلد خراب ہونے والی اشیاء کی سپلائی کی جا رہی ہے ۔ امید ہے کہ ضرورت کے مطابق ان خدمات میں مزید اضافہ کیا جائے گا ۔
امور داخلہ کی وزارت  نے آفات کے بندوبست سے متعلق قانون کے تحت خوردنی اشیاء ، ادویات اور طبی ساز و سامان سمیت ضروری اشیاء کی پیداوار ، ٹرانسپورٹ اور ان کی سپلائی برقرار رکھنے سے متعلق دیگر سرگرمیوں کی اجازت دی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 1606
(
وزیراعظم کا دفتر
وزیر اعظم نریندر مودی نے مہاپرینروان دیوس پر ڈاکٹر بابا صاحب امبیڈکر کو خراج عقیدت پیش کی
وزیراعظم جناب نریندر مودی نے مہاپرینروان دیوس پرڈاکٹر بابا صاحب امبیڈکر کو خراج عقیدت پیش کیا۔
وزیراعظم نے ایک ٹوئیٹ پیغام میں کہا، ’’میں مہاپرینروان دیوس کے موقع پر ڈاکٹر بابا صاحب امبیڈکر کو یاد کررہا ہوں ۔ ان کےافکار اور نظریات آج بھی لاکھوں لو گوں کو طاقت دیتے ہیں۔ ہم سبھی ان خوابوں کو پورا کرنے کے لئے پرعزم ہیں جو انھوں نے قوم کے لئے دیکھے تھے۔ ‘‘
صحت اور خاندانی بہبود کی وزارت
کمیاب بیماریوں سے متعلق قومی پالیسی برائے 2021 کے بارے میں وضاحت
نئی دلّی ، 06، اپریل ، 2021 : یہ بات بعض اخبارات میں شائع ہونے والی ان خبروں کے تناظر میں ہے، جن میں کہا گیا ہے کہ حکومت کی اسکیم آیوشمان بھارت کے تحت اب کمیاب بیماریوں سے متاثرہ افراد کا بھی علاج ہوگا۔ اس تناظر میں یہ وضاحت کی جاتی ہے کہ حال ہی میں کمیاب بیماریوں کے تعلق سے ، جس قومی پالیسی کا اعلان ہوا ہے، اس میں علاج کے لئے پرچم بردار اسکیم راشٹریہ آروگیہ ندھی کے تحت 20 لاکھ روپے تک کی مالی معاونت کا التزام ہے۔ اس میں وہ بیماریاں شامل ہیں ، جن کا ایک ہی وقت میں علاج ہو سکتا ہے۔ ۔ اس طرح مستفیدین کو مالی معاونت بی پی ایل خاندانوں تک ہی محدود نہ ہوگی بلکہ اس کا فائدہ آبادی کے 40 فیصد سے زیادہ لوگوں تک پہنچا یا جائے گا۔ شرط یہ ہے کہ ایسے لوگ آیوشمان بھارت پردھان منتری جن آروگیہ یوجنا  کے تحت اہل ہوں۔ ایسے مریضوں کی مالی معاونت کا التزام آیوشمان بھارت پی ایم جے اے وائی کے تحت نہیں بلکہ اس کی پرچم بردار اسکیم راشٹریہ آروگیہ ندھی  کے تحت ہے۔
اس کے علاوہ اس کمیاب بیماریوں کے علاج سے متعلق پالیسی کے تحت ایک عوامی امداد کا میکنزم بھی تیار کیا جانا ہے، تاکہ کارپوریٹ اداروں اور انفرادی طور پر لوگوں کو آئی ٹی پلیٹ فارم کے ذریعے کمیاب بیماریوں کے علاج کے لئے مالی امداد کے حوالے سے حوصلہ افزائی کی جاسکے۔ اس حوالے سے جو فنڈ جمع ہوگا اس کے ذریعے نہ صرف تین زمروں میں شامل کمیاب بیماریوں کے علا ج کے لئے امداد فراہم کی جائے گی، بلکہ جو باقی مالی وسائل ہوں گے ان کا استعمال تحقیق کے لئے بھی کیا جائے گا۔
۔۔۔۔۔۔۔۔۔۔۔۔۔۔

U.NO. 3419
(Visitor Counter : 162